title: Osella
text: Osella (Oseja en castellano) ye un municipio de la provincia de Zaragoza (Aragón), situato en la comarca de l'Aranda. La suya población ye de 52 habitants (INE 2004), en una superficie de 12,48 km² y una densidat de población de 4,17 hab/km².
  
  Cheografía 
  Ye situato en lo semontano de la Sierra de Moncayo, en la cuenca de lo río Aranda.
  
  Toponimia 
  Se creye que prene nombre de la tribu berber de los Ausaya. Ye documentato como Osella en 1233 por Miguel Ángel Pérez Gil. La forma Osella se castellanizó a Oseja seguindo lo modelo de conello, muller y viello. Encara bi ha dos microtoponimos relacionatos con la forma aragonesa: Fuente de l'Ausilla y Fuente del Barranco de L'Ausilla
  
  Parla 
  Se conserva muitos aragonesismos y son estudiatos por Miguel Ángel Pérez Gil en lo libro El habla, historia y costumbres de Oseja y Trasobares, estudio histórico y antropológico. Entre los més curiosos i trobamos fonata, con xorda intervocalica conservata y evolución de lo grupo -ND- enta -n-, dos caracters en retacule dende fa tiempo en aragonés y que son més bien propios de l'aragonés centro-oriental.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Repuis d'o castiello.
   Ilesia de Santa María Malena.
   Museu d'Agricultura Tradicional.
  
  Fiestas 
   Sant Blas, 3 de febrero.
   Romería a la Ermita de Santa María de la Sierra, zaguer sabado de chunio, encara que antes mas se feba lo lunes dimpués de lo domingo de Trinidat. Ista romería estió nombrada per Pedro Cerbuna en 1591.
   Sant Roque y la Virchen, 14 y 15 d'agosto.
  
  Bibliografía 
   Pérez Gil, Miguel Angel. El Habla, historia y costumbres de Oseja y Trasobares, 1995. ISBN 8478202188.
  
  Referencias
  
  Vinclos externos 
  
  Osella en 7 capetulos